

**ประกาศองค์การบริหารส่วนตำบลเขาพระทอง**

**เรื่อง รับสมัครนักเรียนในศูนย์พัฒนาเด็กเล็กสังกัดองค์การบริหารส่วนตำบลเขาพระทอง**

**ประจำปีการศึกษา ๒๕๕7**

 องค์การบริหารส่วนตำบลเขาพระทอง จะเปิดรับสมัครเด็กเล็ก โดยทำการคัดเลือกให้เข้าเรียนในศูนย์พัฒนาเด็กเล็กบ้านเขาพระทอง ศูนย์พัฒนาเด็กเล็กชุมชนวัดเขาลำปะ ศูนย์พัฒนาเด็กเล็กบ้านทุ่งไม้ไผ่ ศูนย์พัฒนาเด็กเล็กบ้านทุ่งโชน ประจำปีการศึกษา ๒๕๕7 ตามหลักเกณฑ์และเงื่อนไขในการรับสมัคร ดังต่อไปนี้

 **๑.คุณสมบัติของผู้สมัคร**

 ๑.๑ เด็กที่สมัครต้องมีภูมิลำเนา หรืออาศัยอยู่ในเขตองค์การบริหารส่วนตำบลเขาพระทอง

 และบริเวณใกล้เคียง

 ๑.๒ เด็กที่สมัครต้องมีอายุครบ ๒ ปีบริบูรณ์ นับถึงวันที่ ๑6 พฤษภาคม ๒๕๕7

 (เกิดระหว่างวันที่ 16 พฤษภาคม 2554 ถึงวันที่ 16 พฤษภาคม 2555 )

 ๑.๓ เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่นๆที่เป็น

 อุปสรรคต่อการเรียน

 **๒.จำนวนที่รับสมัคร**

2.1 ศูนย์พัฒนาเด็กเล็กบ้านเขาพระทอง จำนวน………80……….คน

 2.2 ศูนย์พัฒนาเด็กเล็กชุมชนวัดเขาลำปะ จำนวน..........40........คน

 2.3 ศูนย์พัฒนาเด็กเล็กบ้านทุ่งโชน จำนวน..........60........คน

 2.3 ศูนย์พัฒนาเด็กเล็กบ้านทุ่งไม้ไผ่ จำนวน...........40.......คน

 **๓.หลักฐานและเอกสารที่ต้องนำมาในวันสมัคร**

 ๓.๑ ใบสมัครของศูนย์พัฒนาเด็กเล็กฯที่กรอกข้อความสมบูรณ์แล้ว จำนวน 1 ฉบับ

 ๓.๒ สำเนาทะเบียนบ้านของเด็กและบิดามารดา จำนวน 2 ฉบับ ๓.๓ สำเนาใบสูติบัตรเด็ก จำนวน 2 ฉบับ

 ๓.๔ รูปถ่ายขนาด ๒ นิ้ว (ถ่ายไม่เกิน ๖ เดือน) จำนวน ๖ รูป ๓.๕ สำเนาสมุดบันทึกสุขภาพเด็ก จำนวน 1 ฉบับ

 **๔. วัน เวลา และสถานที่รับสมัคร**

 ๔.๑ ใบสมัครติดต่อขอรับได้ที่ สำนักงานปลัดองค์การบริหารส่วนตำบลเขาพระทอง ศูนย์พัฒนาเด็กเล็กบ้านเขาพระทอง ศูนย์พัฒนาเด็กเล็กชุมชนวัดเขาลำปะ ศูนย์พัฒนาเด็กเล็กบ้านทุ่งโชน ศูนย์พัฒนาเด็กเล็กบ้านทุ่งไม้ไผ่ ตั้งแต่วันที่ 20 เดือนมกราคม พ.ศ.๒๕๕7 ถึงวันที่ 20 เดือน กุมภาพันธ์ พ.ศ.๒๕๕7 ในวัน เวลาราชการ

 **๕. วันมอบตัว**

 ผู้ที่สมัครเข้าเรียนให้มอบตัวในวันที่ ๑6 พฤษภาคม ๒๕๕7 ณ ศูนย์พัฒนาเด็กเล็กบ้าน เขาพระทอง ศูนย์พัฒนาเด็กเล็กชุมชนวัดเขาลำปะ ศูนย์พัฒนาเด็กเล็กบ้านทุ่งโชน ศูนย์พัฒนาเด็กเล็กบ้าน ทุ่งไม้ไผ่

 **๖. การกำหนดเปิดและปิดภาคเรียน**

 **ภาคเรียนที่ ๑** เปิดเรียน วันที่ ๑6 เดือนพฤษภาคม พ.ศ.๒๕๕7

 ปิดเรียน วันที่ ๓๐ เดือนตุลาคม พ.ศ. ๒๕๕7

 **ภาคเรียนที่ ๒** เปิดเรียน วันที่ ๑ เดือนพฤศจิกายน พ.ศ.๒๕๕7

 ปิดเรียน วันที่ ๓๐ เดือนมีนาคม พ.ศ.๒๕๕8

**กำหนดระยะเวลาเรียน**

* เปิดเรียนวันจันทร์-วันศุกร์
* เวลาเข้าเรียน ๐๘.๐๐-เวลาเลิกเรียน ๑๕.๐๐น.

๗. อุปกรณ์การเรียน ศูนย์พัฒนาเด็กเล็ก จัดหาให้ตลอดปีการศึกษา

**๘. เครื่องใช้สำหรับเด็ก**

 ๘.๑ แปรงสีฟัน ยาสีฟัน ที่นอน หมอน แป้ง แก้วน้ำ สบู่ ผ้าเช็ดมือ ผู้ปกครองเตรียมมาให้เด็กตั้งแต่วันเปิดเรียนวันแรก

**๙. อาหาร ทางศูนย์พัฒนาเด็กเล็กฯจัดอาหารที่สะอาดและมีคุณค่าทางโภชนาการให้ฟรี ดังนี้**

- เวลา 07.30น. ข้าวต้ม

 - เวลา ๑๑.๓๐น. อาหารกลางวันและผลไม้ตามฤดูกาล

 - เวลา ๑๔.๓๐น. อาหารเสริมนม

**๑๐. การรักษาความปลอดภัยแก่นักเรียน**

๑๐.๑ ผู้ปกครองที่จะมาขอรับตัวนักเรียน ต้องแจ้งครูผู้ดูแลเด็กทราบ และลงชื่อทุกครั้ง มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กโดยเด็ดขาด

 ๑๐.๒ การมารับและส่งนักเรียน ผู้ปกครองจะต้องไม่นำเด็กมาส่งให้ครูผู้ดูแลเด็กก่อนเวลา ๐๗.๓๐น. ให้รับกลับเวลา ๑๕.๐๐ น. และไม่ช้ากว่า ๑๖.๐๐น. เนื่องจากศูนย์พัฒนาเด็กเล็กไม่ประสงค์ให้เด็กอยู่ในศูนย์พัฒนาเด็กเล็ก โดยไม่มีผู้ดูแล

 ๑๐.๓ ในกรณีเด็กนักเรียนหยุดเรียนด้วยประการใดก็ตาม ผู้ปกครองจะต้องแจ้งให้ครูผู้ดูแลเด็กทราบเป็นลายลักษณ์อักษรหรือทางโทรศัพท์

 ๑๐.๔ ห้ามเด็กนักเรียนนำเครื่องมือ เครื่องใช้ที่อาจเกิดอันตราย ไปที่ศูนย์พัฒนาเด็กเล็กโดยเด็ดขาด

 ๑๐.๕ ห้ามเด็กนักเรียนสวมหรือนำเครื่องประดับ ของเล่นที่มีราคาแพงไปที่ศูนย์พัฒนา เด็กเล็ก หากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใดๆทั้งสิ้น

 ๑๐.๖ หากผู้ปกครองมีปัญหาใดๆ เกี่ยวกับนักเรียน โปรดติดต่อกับครูผู้ดูแลเด็กโดยตรง ถ้ามีการนัดหมายล่วงหน้าก็จะทำให้สะดวกยิ่งขึ้น

 ๑๑. กรณีเด็กนักเรียนที่สมัครมีภูมิลำเนาหรืออาศัยอยู่นอกเขตองค์กรปกครองส่วนท้องถิ่น หรือมีอายุไม่ครบตามข้อ ๑.๑ และข้อ ๑.๒ ให้คณะกรรมการบริหารศูนย์พัฒนาเด็กเล็กพิจารณาขอยกเว้นโดยความเห็นชอบของผู้บริหารท้องถิ่น

 จึงประกาศมาเพื่อให้ทราบโดยทั่วกัน

ประกาศ ณ วันที่ 13 เดือนมกราคม พ.ศ. ๒๕๕7

ประดับ หมื่นจร

(นายประดับ หมื่นจร)

นายกองค์การบริหารส่วนตำบลเขาพระทอง